Stasion Butuh

Stasiun Butuh (BTH) () nyaéta stasion karéta api kelas III/leutik anu perenahna di Butuh, Butuh, Purworejo. Stasion anu aya dina tingkat kaluhuran +10 méter ieu aya di Daérah Operasi V Purwokerto. Stasion ieu boga opat jalur, kalawan jalur 2 jeung 3 anu jadi sepur lempengna. Stasion ieu mangrupa stasion pangkulonna di Kabupatén Purworejo. Stasion ieu ngan 50 méter kiduleun Jalan Raya Prembun-Kutoarjo.

Mimitina, stasion ieu nagn boga dua jalur, kalawan jalur 2 anu jadi sepur lempengna. Ngan ti saprak pangwangunan jalur ganda, jalurna nambahan jadi opat.  Ayeuna, jalur 2 jadi sepur lempeng arah Kroya, sedengkeun jalur 3 sepur lempeng arah Kutoarjo. Jalur ganda pétak Butuh-Kutoarjo dioperasikeun di tanggal 20 Nopémber 2019, sedengkeun pétak Butuh-Wonosari dioperasikeun di tanggal 13 Désémber 2019.

Euweuh karéta api anu eureun di ieu stasion iwal ti mun aya pasusulan antar karéta.

Insidén 
Di tanggal 28 Maret 2004 jam 19.06, karéta api Sawunggalih Utama ngagejlog di wétaneun Stasion Butuh. Euweuh korban jiwa dina ieu kajadian, ngan balukarna jalur Kroya-Kutoarjo lumpuh salila babaraha jam.

Tingali ogé 
Stasion karéta api

Rujukan

Tumbu kaluar 
 Loka Resmi PT Kereta Api Indonesia

Butuh, Purworejo
Stasion karéta di Jawa Tengah